***Előterjesztés a Kari Tanács részére***

***a személyügyi, munkaügyi és szociális igazgatási alapszak tantervének módosításáról***

***Budapest, 2024. március***

A személyügyi, munkaügyi és szociális igazgatási (BA) alapszak akkreditációja 2011-ben történt meg. A szak kezdetektől fogva csak levelező formában működik, ugyanakkor a szék indítása óta két specializációt kínáltunk hallgatóink számára, a személyügyi és munkaügyi igazgatás, valamint társadalombiztosítási igazgatás specializációt.

A képzés környezete jelentősen átalakult a COVID-19 pandémiát követően: a két specializáció korábban viszonylag kiegyenlített aránya jelentősen eltolódott a személyügyi és munkaügyi specializáció irányába. A társadalombiztosítási specializációt arányaiban egyre kevesebben választották, az érdeklődés ez iránt a specializáció iránt megszűnni látszik.

Jóllehet, az utóbbi évben jelentősen nőtt a hallgatók száma, azonban a képzésnek a hallgatói igényekhez való jobb igazítását szolgálja, ha a társadalombiztosítási specializációt megszüntetnénk és a személyügyi és munkaügyi specializáció bázisán terveznénk a tantervet, ezáltal költségeket is megtakarítva a Kar számára.

Jelen előterjesztéssel javaslatot teszünk a képzés struktúrájának átalakítására és emiatt a tanterv módosítására. Ennek értelmében három új tárgy jönne létre korábbi tárgyak összevonásával, összesen 5 új tárgy jelenne meg a társadalombiztosítási specializációból (egyedileg vagy összevonva). Így a szakon végzettek mind a munkaügyi ismereteken felül részesülnének társadalombiztosítási ismeretekben is, ha nem is olyan volumenben, mint az önálló specializáció esetében, de szükséges mértékben későbbi feladataik megfelelő szintű ellátásához.

Mivel a KKK nem ír elő a szakhoz kötelező szakirányokat, a specializációkat a felsőoktatási intézmények szabadon indíthatják vagy meg is szüntethetik.

2024. március 16. dr. Somssich Réka

dékánhelyettes